ไทยพบชายอินเดีย เข้า State Quarantine ติดเชื้อ “โควิด” 1 ราย ยอดป่วยสะสม 3,404 คน
"ศบค." เผยพบชายอินเดีย เข้า Alternative State Quarantine ติดเชื้อ “โควิด” 1 ราย ดันยอดป่วยสะสม 3,404 คน 
"ศบค." เผยพบชายอินเดีย เข้า Alternative State Quarantine ติดเชื้อ “โควิด” 1 ราย ดันยอดป่วยสะสม 3,404 คน
27 ส.ค. 2563

ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานสถานการณ์แพร่ระบาดของโรคโควิด-19 ในประเทศ ประจำวันที่ 27 ส.ค.63 เมื่อเวลา 11.00 น. ระบุว่า พบผู้ป่วยยืนยันติดเชื้อรายใหม่ 1 ราย เป็นชายสัญชาติอินเดีย อายุ 35 ปี เดินทางจากอินเดียถึงไทยวันที่ 8 ส.ค. เที่ยวบินเดียวกับผู้ป่วยยืนยันก่อนหน้า 22 ราย และเข้าพักสถานที่กักกันทางเลือกที่รัฐจัดให้ (Alternative State Quarantine) ที่กรุงเทพมหานคร ตรวจหาเชื้อครั้งที่ 2 ในวันที่ 21 ส.ค. ผลตรวจพบเชื้อ โดยไม่มีอาการ
ทั้งนี้ ทำให้ยอดผู้ป่วยยืนยันสะสมเพิ่มขึ้นเป็น 3,404 ราย เป็นผู้ป่วยในประเทศ 2,444 ราย และผู้ป่วยที่พบใน State Quarantine จำนวน 467 ราย รักษาหายแล้ว 3,237 ราย ยังรักษาตัวอยู่ในโรงพยาบาล 109 ราย ไม่มีผู้เสียชีวิตเพิ่ม ยอดผู้เสียชีวิตสะสมยังคงอยู่ที่ 58 ราย